**NIMEKUJA BUKOBA KWA AJILI YA KUWATUMIKIA WANABUKOBA**

Mkuu wa Polisi Wilaya Bukoba Ndugu Raphael Mayunga amesema Ofisi yake iko wazi na itatia uzito pale itakapohitajika kushuguhulikia masuala ya kiusalama ya raia wa Halmashauri ya Wilaya Bukoba na wa Wilaya ya Bukoba kwa ujumla kwa sababu yeye amekuja Bukoba kwa ajili ya kuwatumikia wanaBukoba.

Ameyasema hayo alipokuwa akizungumza na Waheshimiwa Madiwani, watendaji wa vijiji na wa kata na wataalam wa Halmashauri ya Wialaya Bukoba katika kikao kazi cha Halmashauri hiyo kilichofanyika jana tarehe 17.11.2021 na kuwataka waheshimiwa madiwani kushirikiana na jeshi la polisi Bukoba katika kutoa taarifa za mambo yanayohatarisha usalama wa raia pindi yatakapojitokeza kwenye kata wanazoziongoza kwa kuwa jeshi la Polisi ni sehemu ya jamii hivyo haliwezi kujitenga na jamii katika shughuli za ujenzi wa nchi yetu.

Pia ametoa wito kwa wananchi wanaomiliki silaha kuzisalimisha kwa viongozi wao ambao ni watendaji wa vijiji, kata, waheshimiwa madiwani na hata katika vituo vya polisi.

“Muda wa kusalimisha silaha hizo ni kuanzia saa mbili asubuhi hadi saa kumi jioni kwa ajili ya usalama zaidi” Alisema Mayunga.

Mwisho aliwatoa wasiwasi wananchi kwamba hakuna mtu ye yote atakayekamatwa au kuchukuliwa hatua kwa kusalimisha silaha aliyoyano.